વિપક્ષ હજુ એક છે. ઉત્તર પ્રદેશ અને બિહારની પેટા ચૂંટણીમાં થયેલા પરાજયે ભાજપ ન જ હારે તે વાતને ખોટી પુરવાર કરી. અટલ બિહારી વાજપેયીના સમયમાં એન.ડી.એ.ના ઘટક પક્ષો વચ્ચે વાદ-સંવાદની પરંપરા હતી, પણ મોદીએ ગોરખપુર અને ફૂલપુરની લોકસભા બેઠકોની હાર પછી એન.ડી.એ.ની સ્ટિઅરીંગ કમિટિની બેઠક પણ ન યોજી. પરિણામે એન.ડી.એમાં અસંતોષ ઉદભવ્યો. તેલુગુ દેશમ પાર્ટીએ સાથ છોડ્યો અને બીજા સાથી પક્ષોએ પણ નારાજગી વ્યક્ત કરી. સંસદમાં ભાજપ પાસે પૂરતી બેઠકો છે, તેથી આ પક્ષો કંઈ મોટી અસર ઉભી કરી શતે તેમ નથી, પણ ભવિષ્યમાં તેની અસર થાય પણ ખરી.